עומר (יישוב)

עומר (עֹמֶר) היא מועצה מקומית במחוז הדרום בישראל, הגובלת בבאר שבע במערב, באום בטין במזרח ובתל שבע בדרום. היא הוכרזה כמועצה מקומית בשנת 1974. עומר נחשב לאחד היישובים האמידים והיקרים ביותר בישראל. בתום מלחמת העצמאות הקימו קבוצה של חיילים מחטיבת הנגב את קיבוץ אילתה באתר שנקרא בידי הבדואים "אל עומרי". הקיבוץ התפרק תוך פחות משנה. בשנת 1949 הקימו חיילים משוחררים באתר מושב שיתופי. בעקבות בעיות כלכליות החליט המושב להפוך למושב עובדים והצטרף לתנועת המושבים, אולם, לאחר זמן מה, החליטו חברי המושב להצטרף ליישובי מפ"ם. רוב תושבי המושב לא עבדו בחקלאות אלא בעבודות חוץ, רבים מהם במפעלי סדום. המושב עצמו היה מוזנח ביותר. בשנת 1960 נטלה על עצמה רסקו לשקם את המושב. החברה קיבלה לידיה את נכסי המושב ואדמותיו, נטעה כרם, שיפצה את בתי המושב והביאה למושב מתיישבים חדשים, בהם עובדי הסוכנות ועולים בני המעמד הבינוני מארגנטינה. חלק מאדמות המושב הקצו להקמת כפר עירוני של משקי עזר שבתחילתו כלל 60 יחידות דיור ובנייתו החלה בשנת 1962. בתחילה נקרא הכפר העירוני "מבוא ערד". באפריל 1964 התקיים טקס הנחת אבן פינה לשיקום המושב. בעקבות זאת הייתה עומר למשאת בעלי המעמד באזור באר שבע ול"סביון" של האזור. המושב השתייך לאיחוד החקלאי. בשנת 1969 נחשב בית הספר במושב לבית ספר מעולה. בשנת 1970 התגוררו במושב כ-1000 תושבים בכ-250 משפחות. בשנת 1972 בנתה רסקו מאות בתים נוספים במקום. בספטמבר 1974 חתם שר הפנים שלמה הלל על הפיכת עומר למועצה מקומית תוך הפיכת חברי הוועד המקומי למועצה המקומית. ראש המועצה הראשון של עומר היה בצלאל גבר. ב-1985 נבחר ז'ק ארז, משנת 1990 כיהן בתפקיד פיני בדש, ומ-2024 מכהן בתפקיד ארז בדש. רבה של עומר הוא הרב יוסף שמחה גינזבורג המשמש גם כשליח הראשי של חב"ד במקום מאז שנת 1975, ביחד עם הרב מנחם פלמן מנהל הבית חב"ד ביישוב. בשנת 1972 הוקמה בעומר אחת הקהילות הקונסרבטיביות הראשונות בישראל, קהילת מגן אברהם. באפריל 2003 החלה נטיעת יער במערב היישוב, בין בית החולים הווטרינרי בעיר לבין פארק התעשייה העירוני. בינואר 2013 אושרה הגדלת פארק התעשייה בצפון היישוב, על פי התכנון שטח הפארק יגדל בכ-3,300 דונם ויקומו במקום אגם מלאכותי, פארק גולף ואף מלון בן 200 חדרים. כמו כן יבנו גם גן אירועים ותחנות דלק. לפי נתוני הלשכה המרכזית לסטטיסטיקה (הלמ"ס) נכון לסוף יולי 2024 (אומדן), מתגוררים בעומר 7,707 תושבים (מקום 202 בדירוג רשויות מקומיות בישראל). האוכלוסייה גדלה בקצב גידול שנתי של ‎-0.4%‏. אחוז הזכאים לתעודת בגרות מבין תלמידי כיתות י"ב בשנת ה'תשפ"ב (2021-‏2022) היה 80.0%. השכר החודשי הממוצע של שכיר במשך שנת 2021 היה 18,024 ש"ח (ממוצע ארצי: 11,330 ש"ח). אולם הקולנוע ומועדון החיילים בעומר אולם הספורט בעומר כיכר בעומר (הכניסה לבית הספר היסודי "עומרים") להלן גרף התפתחות האוכלוסייה ביישוב: פארק התעשייה בעומר שוכן צפונית-מערבית ליישוב, חוצץ בין היישוב לבין באר שבע. הפארק מנוהל על ידי מנהלה ומיועד לתעשיות עתירות ידע ונקיות, תוך שמירה על איכות הסביבה ומניעת מפגעים. מכיוון שעומר מסווגת כאזור פיתוח תעשייה בדרג א', זכאים המשקיעים במקום למירב ההטבות המוענקות מכוח החוק לעידוד השקעות הון. במקום פועל גן תעשייה, מרכז תוכנה, מרכז הנדסי, מרכז קונגרסים, קריית חינוך, המוזיאון הפתוח עומר ומוזיאון ארכאולוגי. עם החברות הפועלות בפארק נמנות קבוצת ברן, מפעלי תובלה, נגב מינרלים תעשייתיים, לוצאטו את לוצאטו ועוד. ביישוב מתנהלים עסקים וחברות רבות. ביישוב מטות של 2 חברות בשמות קבוצת ברן וקבוצת לוצאטו. לוצאטו הוקמה בשנת 1869 במילאנו שבאיטליה, אותה ייסד ריקרדו לוצאטו. חייל משוחרר מצבאו של גריבלדי. קבוצת ברן היא חברת הנדסה, מהגדולות בישראל, שהוקמה ב-1979. ביישוב ישנו שופרסל מקומי בשם "שופרסל עומר שלי", אמפיתיאטרון עומר (שנקרא גם אמפי עומר) שהוא האמפיתיאטרון המרכזי של היישוב, וישנו גם בית קולנוע מטעם רשת בתי הקולנוע לב הנקרא "לב עומר". ביישוב עומר פועלים שני בתי ספר, יסודי ותיכון. בבית הספר היסודי "עומרים", שוכן במרכז היישוב, לומדים כ-770 תלמידים בכיתות א'–ו'. מקיף עומר, הוקם ב-1997 וכיום לומדים בו כ-1,000 תלמידים בכיתות ז'–י"ב. הוא ממוקם בקרבת היישוב עומר, וצמוד לפארק התעשייה. "שבט במדבר" של תנועת הצופים הפועל בעומר הוא הגדול בארץ יחסית לאוכלוסיית היעד שלו. פעילים בו כ-500 חניכים בכיתות ד'–י"ב. יישובי הלוויין של באר שבע אתר האינטרנט הרשמי של עומר פרופיל עומר נכון לשנת 2020 באתר הלמ"ס עומר, במרכז המידע לנגב ולגליל של תנועת אור פארק התעשייה בעומר משולם עד, סביון של הנגב צומחת ליד באר שבע, דבר, 16 באוגוסט 1970 עדינה חכם, מדד של עשר מתוך עשר: הצצה ליישוב עומר, באתר ynet, 9 ביולי 2015 עומר (ישראל), דף שער בספרייה הלאומית אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור סוף יולי 2024 (אומדן), בכל יתר היישובים - לפי טבלה שנתית של למ"ס עבור סוף 2022. לטבלת הדירוג המלא. מאזן מפוני מלחמת חרבות ברזל: מספר מפונים שנקלטו במועצה המקומית פחות מספר מפונים שפונו ממנה, מבוטא באלפי תושבים. מתוך אתר למ"ס, המתבסס על מערכת "יחד" (של מערך הדיגיטל הלאומי) נכון ל-סוף יולי 2024 (אומדן). הנתונים לפי טבלת רשויות מקומיות של למ"ס עבור סוף 2022 הנתונים לפי טבלת מדד חברתי כלכלי של למ"ס נכון לשנת 2021 היישובים המבוססים ביותר: עומר וסביון; העניים ביותר - יישובים חרדיים וערביים, באתר גלובס, 27 בינואר 2004 דותן לוי ועינת פז־פרנקל, יוקרה באמצע שום מקום, באתר כלכליסט, 20 בנובמבר 2013 מושב נהרס בגלל פוליטיקה, מעריב, 26 באוקטובר 1954 סכנת נישול מהאדמות לוותיקי מושב עומר, על המשמר, 9 באוגוסט 1961 רסקו משפצת את מושב עומר, דבר, 11 ביולי 1960 רסקו בבאר שבע, דבר, 15 בינואר 1960 כפר עירוני יוקם בנגב, דבר, 7 בפברואר 1962 רסקו, בתים בודדים, מעריב, 24 בספטמבר 1963 בניית מבוא ערד תתחיל בחודש הבא, על המשמר, 7 במרץ 1962 אבן פינה לשיקום מושב עומר, דבר, 9 באפריל 1964 קשיים בנוה נוי, דבר, 7 באפריל 1965 משולם עד, סביון ממזרח לבאר שבע, דבר, 23 בפברואר 1966 שלמה גבעון, רוח קרבית בבני שמעון, מעריב, 3 בינואר 1965 אנשי מושב תאשור החליטו לשלוח ילדיהם לבה"ס בעומר, דבר, 2 ביוני 1969 שלמה גבעון, הועד נבחר פה אחד, מעריב, 21 ביולי 1970 עליית מחירים בבאר שבע, דבר, 7 במרץ 1972 בקיצור, שר הפנים, דבר, 19 בספטמבר 1974 אבני דרך 1980-2000, באתר מועצה מקומית עומר יער בשטח 3,000 דונם ינטע ליד עומר, באתר גלובס, 20 באפריל 2003 דותן לוי, אושרה הגדלת פארק התעסוקה בעומר שבדרום, באתר כלכליסט, 5 בפברואר 2013 פרופיל עומר באתר הלמ"ס בית הספר עומרים – מועצה מקומית עומר מקיף עומר – מועצה מקומית עומר